একক দক্ষতা নয়, দলগত ক্রিকেটের ফসল এই ট্রফি

ওয়েব ডেস্ক: ক্রিকেট দলগত খেলা হলেও কখনও কখনও একজন ক্রিকেটার একক দক্ষতায় ম্যাচ জিতিয়ে দেন। কিন্তু একটা গোটা টুর্নামেন্ট কখনও একক দক্ষতায় জেতা যায় না। অকৃত্রিম দলগত পারফরম্যান্সেই আইসিসি চ্যাম্পিয়ন্স ট্রফি (ICC Champions Trophy) জিতেছে ভারত (India)। কোনও একজন নয়, পুরো টিম ইন্ডিয়া এই প্রতিযোগিতায় উজ্জ্বল হয়ে উঠেছে।

ভারতের এই দলটায় তিন ধরনের খেলোয়াড় ছিল। খাঁটি ব্যাটার, খাঁটি বোলার এবং অলরাউন্ডার। কে এল রাহুলকে (KL Rahul) অলরাউন্ডার হিসেবে ধরা যেতে পারে কারণ তিনি ব্যাটিং ছাড়াও কিপিং করেছেন। প্রত্যেকে অবদান রেখেছেন। চ্যাম্পিয়ন্স ট্রফিতে ভারতের প্রথম এগারোতে খেলেছেন ১২ জন ক্রিকেটার। এক নজরে দেখে নেওয়া যাক তাঁদের পারফরম্যান্সের খতিয়ান।

আরও পড়ুন: এখনই অবসর নিচ্ছি না, খোলসা করে দিলেন রোহিত

শ্রেয়স আইয়ার: ২৪৩ রান

বিরাট কোহলি: ২১৮ রান

শুভমান গিল: ১৮৮ রান

রোহিত শর্মা: ১৮০ রান

কে এল রাহুল: ১৪০ রান

অক্ষর প্যাটেল: ১০৯ রান + ৫ উইকেট

হার্দিক পান্ডিয়া: ৯৯ রান + ৪ উইকেট

রবীন্দ্র জাদেজা: ২৭ রান + ৫ উইকেট

মহম্মদ শামি: ৯ উইকেট

বরুণ চক্রবর্তী: ৯ উইকেট

কুলদীপ যাদব: ৭ উইকেট

হর্ষিত রানা: ৪ উইকেট

কোনও দিন বিরাট কোহলি (Virat Kohli) খেলে দিয়েছেন তো কোনও দিন শুভমান গিল, আবার ফাইনালে বড় রান করলেন অধিনায়ক রোহিত শর্মা (Rohit Sharma)। বোলিংয়ে একদিন শামি পাঁচ উইকেট নিয়েছেন আবার একদিন বরুণ চক্রবর্তী পাঁচ উইকেট নিয়েছেন। ফাইনালে আবার কিউয়ি ব্যাটিংয়ের বিষদাঁত ভেঙেছেন কুলদীপ যাদব। মোট কথা, এই ট্রফিটা কারও একার নয়, গোটা দলের।