অবসরের পর কী পরিকল্পনা? আগেভাগেই জানিয়ে দিলেন বিরাট

ওয়েব ডেস্ক: কেটে গিয়েছে রানের খরা, চ্যাম্পিয়ন্স ট্রফিতেই (ICC Champions Trophy 2025) এসেছে ঝকঝকে সেঞ্চুরি। ভারতের কিংবদন্তি ব্যাটার বিরাট কোহলিকে (Virat Kohli) আবার চেনা ছন্দে ব্যাটিং করতে দেখে আপাতত খুশি তাঁর ভক্তরা। একইসঙ্গে ফিকে হয়েছে তাঁর অবসরের (Retirement) জল্পনাও। বিশেষ করে টেস্টে লাগাতার ব্যাটিং ব্যর্থতার পর বিরাটের কেরিয়ার নিয়ে যেসব প্রশ্ন উঠছিল, তা আপাতত থেমেছে।

তবে এই পরিস্থিতির মাঝেই নিজের অবসর পরবর্তী জীবনের (Post Retirement Life) পরিকল্পনা প্রসঙ্গে বিরাট ইঙ্গিত দিয়ে রাখলেন কিং কোহলি। চ্যাম্পিয়ন্স ট্রফি জয়ের পরেই এক নামি সংবাদসংস্থাকে দেওয়া এক সাক্ষাৎকারে এই প্রসঙ্গে বিরাট বলেন, “সত্যি বলতে অবসর নেওয়ার পর কী করব, তা আমি নিজেই জানিনা। তবে এই বিষয়ে আমার বেশ কিছু সতীর্থকে প্রশ্ন করলে তাঁরাও একই উত্তর দিয়েছেন। তবে ক্রিকেট থেকে অবসর নেওয়ার পর আমি অন্তত চুটিয়ে ভ্রমণ করতে চাই।”

আরও পড়ুন: নজরে বিরাটের নয়া হেয়ার স্টাইল! কেমন লাগছে আরসিবি তারকাকে?

চ্যাম্পিয়ন্স ট্রফির ফাইনালে দুবাইয়ের মাটিতে নিউজিল্যান্ডকে হারানোর পর এটা স্পষ্ট হয়ে গিয়েছে যে, টেস্ট এবং ওডিআই ফরম্যাটে এখনও বেশ কিছুদিন খেলতে চলেছেন বিরাট কোহলি। তবে যদি তিনি অবসর নিয়েও ফেলেন, তাও এক বিশেষ সময়ে ভঙ্গ করতে পারেন বলেও জানিয়েছেন কোহলি। কিন্তু কেন অবসর ভাঙতে চান বিরাট? এই কারণটা বেশ আকর্ষণীয়।

আসলে এক সাক্ষাৎকারে নিজের অবসর ভাঙার প্রসঙ্গে নিছক রসিকতার ছলে বিরাট বলেন, “যদি ভারত ২০২৮ সালের অলিম্পিক্সের ফাইনালে উঠতে পারে, তা হলে অবসর ভেঙে ফিরে আসার কথা ভাবব। অন্তত একটা ম্যাচ খেলব দেশের হয়ে। অলিম্পিক পদক জয় চিরস্মণীয় একটা ব্যাপার হয়ে থাকবে।”